இறுதியாக ஒருமுறை கருணாநிதியை வழியனுப்பத் திரள்கிறது குடும்பம். எளிதில் உணர்ச்சிவசப்படும் அழகிரியை யாராலும் சமாதானப்படுத்தமுடியவில்லை. வாஞ்சையாக கருணாநிதியின் கன்னம் தடவி முத்தம் வைக்கிறார் கனிமொழி. தன் கடைசி முத்தத்தை செல்லமகளிடமிருந்து பெற்றுக்கொண்டு விடைகொடுக்கிறார் தந்தை. ஊனும் குருதியுமாக இருந்த நண்பனுக்கு வெறித்தபடி விடைகொடுக்கிறார் அன்பழகன்.